**6.2 การควบคุมภายใน**

กปภ. ตระหนักและให้ความสำคัญกับระบบการควบคุมภายในที่ดี ซึ่งถือปฏิบัติตามมาตรฐานสากล COSO 2013 และหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 ภายใต้การกำกับดูแลของคณะกรรมการ กปภ.คณะอนุกรรมการบริหารความเสี่ยงและควบคุมภายใน และคณะกรรมการบริหารความเสี่ยงและควบคุมภายในของ กปภ.(RM-IC)  
มีอำนาจหน้าที่ในการกำกับดูแลและติดตามการดำเนินการนโยบาย แนวทาง แผนงานการบริหารความเสี่ยงและการควบคุมภายใน และการบริหารความความต่อเนื่องทางธุรกิจ รวมถึงสนับสนุนการสร้างวันธรรมความเสี่ยง(Risk Culture)

ในปี 2567 กปภ.ได้ทบทวนคำสั่งคณะอนุกรรมการบริหารความเสี่ยงและควบคุมภายใน และคณะกรรมการ RM-IC โดยมีการแต่งตั้งคณะอนุกรรมการกำกับกิจการที่ดี การบริหารความเสี่ยง การปฏิบัติตามกฎระเบียบ การบริหารผู้มีส่วนได้ส่วนเสีย และความรับผิดชอบต่อสังคม และคณะกรรมการกำกับกิจการที่ดี  
การบริหารความเสี่ยง การปฏิบัติตามกฎระเบียบ (GRC) เพื่อให้ กปภ. เกิดการบูรณาการการทำงานทั้ง6 ด้าน ได้แก่ 1. การกำกับดูแลกิจการที่ดี 2. การบริหารความเสี่ยง การควบคุมภายใน และการบริหารความต่อเนื่องทางธุรกิจ 3. การปฏิบัติตามกฎหมาย ระเบียบ ข้อบังคับที่เกี่ยวข้อง 4. การบริหารความสัมพันธ์กับผู้มีส่วนได้ส่วนเสีย 5. การบริหารจัดการลูกค้าและตลาด 6. ความรับผิดชอบต่อสังคมและสิ่งแวดล้อม รวมถึงสนับสนุนการสร้างบรรยากาศและวัฒนธรรมที่สนับสนุนการบริหารความเสี่ยง (Risk Culture) ที่สอดคล้องกับวัฒนธรรมองค์กร “STRIVER” อย่างต่อเนื่อง

คณะกรรมการ กปภ. คณะอนุกรรมการกำกับกิจการที่ดี การบริหารความเสี่ยง การปฏิบัติตามกฎระเบียบ การบริหารผู้มีส่วนได้ส่วนเสีย และความรับผิดชอบต่อสังคม และคณะกรรมการ GRC ดำเนินกิจกรรมตามแผน Risk Culture โดยติดตามผลการดำเนินงานด้านการบริหารความเสี่ยง การควบคุมภายใน และ  
การบริหารความต่อเนื่องทางธุรกิจ อย่างน้อยไตรมาสละ 1 ครั้งหรือเมื่อเกิดเหตุการณ์พิเศษ รวมถึงมอบข้อเสนอแนะ/คำแนะนำในการปรับปรุงผลการดำเนินการให้เป็นไปตามเป้าหมาย

คณะทำงาน GRC ระดับสายงานและระดับหน่วยงาน ดำเนินกิจกรรมตามแผน Risk Culture โดยศึกษาหาความรู้ผ่านการประชุมเชิงปฎิบัติการ/การอบรมต่างๆ จัดทำแผนและรายงานผลการดำเนินงานด้าน  
การบริหารความเสี่ยง การควบคุมภายใน และการบริหารความต่อเนื่องทางธุรกิจต่อคณะกรรมการ GRC อย่างน้อยไตรมาสละ 1 ครั้งหรือเมื่อเกิดเหตุการณ์พิเศษ รวมถึงทบทวนและปรับปรุงคู่มือกระบวนการทำงานที่สำคัญของ กปภ. ให้สอดคล้องกับการปฏิบัติงาน ข้อบังคับ กฎระเบียบ และคำสั่งของ กปภ. ที่เกี่ยวข้อง

ในปี 2567 ฝ่ายบริหารความเสี่ยง และสำนักตรวจสอบของ กปภ. ได้ประเมินผลการควบคุมภายใน ตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐพ.ศ.2561 ให้ความเห็นว่าการควบคุมภายในของ กปภ. มีความเพียงพอปฏิบัติตามอย่างต่อเนื่องและเป็นไปตามหลักเกณฑ์กระทรางการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 จึงได้จัดทำรายงานผลการสอบทานการประเมินผลการควบคุมภายในของ กปภ.นำเสนอคณะกรรมการ GRC เพื่อพิจารณา นำเสนอคณะอนุกรรมการกำกับกิจการที่ดี การบริหารความเสี่ยง การปฏิบัติตามกฎระเบียบ การบริหารผู้มีส่วนได้ส่วนเสีย และความรับผิดชอบต่อสังคม เพื่อทราบ และนำส่งกระทรวงมหาดไทยในฐานกระทรวงเจ้าสังกัด ตามกำหนดพร้อมรายงานคณะกรรมการ กปภ.ในฐานะผู้กำกับดูแลเพื่อทราบ